Det er dagen før dagen, hvor hele Danmark skal i stemmeboksen og sætte kryds ud for den kandidat, det parti eller den liste, de ønsker i byrådet. TV2 Nords politiske analytiker, Søren Wormslev, giver dig her en sidste mulighed for at få overblikket over, hvordan valgkampen er gået i Frederikshavn Kommune. - Valgaftenen bliver en aften, hvor man vil kigge meget på, om Socialdemokratiet kan bevare deres absolutte flertal, fordi så er der ligesom ikke nogen diskussion om, hvem der skal være borgmester. Hvis ikke de får det, skal Birgit Hansen ud og lede efter samarbejdspartnere, siger Søren Wormslev. Stadig i tvivl? Med vores kandidattest kan du svare på 25 spørgsmål, som kandidaterne i din kommune i forvejen har svaret på Ved at sammenligne dine svar med kandidaternes svar kan vi vise de kandidater, der ligger tættest på dine politiske holdninger. Du kan efter testen se kandidaternes uddybende forklaringer til hvert spørgsmål. Du kan også finde alle kandidaterne til kommunalvalget i Frederikshavn Kommune. Kandidattesten er lavet i samarbejde mellem, TV 2, TV 2 Regionerne, Jysk Fynske Medier, Sjællandske Medier, Det Nordjyske Mediehus, Megafon, Paqle og en række lokale medier.

Opsummering:
Frederikshavn Kommune er den kommune i nordjylland med det største socialdemokratiske flertal. Har det været et problem for demokratiet i den seneste valgperiode?